Antanas Leonas Lipeika

Antanas Leonas Lipeika (1946 m. liepos 5 d. Širvintose – 2021 m. gruodžio 28 d. Vilniuje)Antanas Leonas Lipeika. Visuotinė lietuvių enciklopedija. 2019-11-17. Nuoroda tikrinta 2025-03-12. – Lietuvos informatikas, inžinierius.

Biografija
1964 metais baigė Širvintų vidurinę mokyklą ir įstojo į Kauno politechnikos institutą. 

1969 m. Kauno politechnikos institute baigė radioelektronikos specialybę. 

1969–2010 m. dirbo Vilniaus universiteto Matematikos ir informatikos institute inžinieriumi, aspirantu, jaunesniuoju mokslo darbuotoju, o nuo 1976 metų vyresniuoju mokslo darbuotoju. Dirbdamas institute 1975 m. apgynė informatikos inžinerijos mokslų daktaro disertaciją „Autoregresijos tipo atsitiktinių sekų savybių pasikeitimų nustatymo tyrimas“. Disertaciją apgynė Kauno politechnikos institute. 2008 metais Matematikos ir informatikos institute praėjo habilitacijos procedūrą „Signalų su besikeičiančiomis savybėmis analizė ir jos taikymas kalbos signalų apdorojimui". Vykdė daug atsitiktinių signalų tiriamųjų ir praktinių projektų. Ilgiausias su kolegomis vykdytas šešių metų trukmės projektas „Lietuvių kalbos informacinėje visuomenėje programa: Automatinio lietuvių šnekos atpažinimo darbai". Paskutinį dešimtmetį daugiausiai dėmesio skyrė šnekos, ypač lietuvių šnekos tyrimams, žmogaus bendravimo su kompiuteriu balsu lietuvių kalba tyrimams.

1994–2010 metais dėstė Vilniaus Gedimimo technikos universitete, 2001–2010 m. Vilniaus pedagoginiame universitete. Studentams dėstė Signalų apdorojimo teoriją, Vaizdų atpažinimo teoriją, Kalbos atpažinimą. Pedagoginis docento vardas suteiktas 1998 metais, o Profesoriaus vardas - 2009 metais.Antanas Leonas Lipeika. mii.lt. Nuoroda tikrinta 2025-03-12.

Yra parašęs arti šimto mokslinių straipsnių, keturis vadovėlius studentams, yra aštuonių išradimų autorius. Parengė keturis informatikos innžinerijos daktarus, sėkmingai apgynusius disertacijas: Mark Filipovič ((2005), Gintautas Tamulevičius ir Sigita Laurinčiukaitė (2008), Juozas Kamarauskas (2009). 2011 metais dėl ligos pasitraukė iš mokslinės veiklos.

Palaidotas Karveliškių kapinėse Vilniuje prof. dr. Antanas Leonas Lipeika (1946-07-05 – 2021-12-28). mii.lt. Nuoroda tikrinta 2025-03-12.

Apdovanojimai
 2008 m. Lietuvos mokslo premija (su Nerute Kligiene, Evaldu Ožeraičiu ir Laimučiu Telksniu) už darbų ciklą „Informacinės technologijos lietuvių kalbai ir kultūrai (1995–2007 m.)“prof. dr. Antanas Leonas Lipeika (1946-07-05 – 2021-12-28). mii.lt. Nuoroda tikrinta 2025-03-12.

Šaltiniai

Kategorija:Lietuvos informatikai
Kategorija:Lietuvos inžinieriai